google/wiki40b huggingface dataset:
Media alternatif

Media alternatif ialah media yang berbeza daripada jenis media yang mantap atau dominan dari segi kandungan, penerbitan, atau pengedarannya. Media alternatif mengambil banyak bentuk termasuk cetak, audio, video, internet dan seni jalanan. Beberapa contoh termasuk zine kaunter budaya tahun 1960-an, media etnik dan pribumi seperti rangkaian televisyen First People di Kanada (kemudian dijenamakan semula Rangkaian Televisyen Orang Aborigin), dan lebih banyak lagi laman web kewartawanan penerbitan terbuka dalam talian seperti Indymedia. 
Walaupun media massa arus perdana, secara keseluruhan, "mewakili kepentingan kerajaan dan korporat", media alternatif cenderung menjadi "projek bukan komersial yang menyokong kepentingan orang yang dikecualikan daripada arus perdana", contohnya golongan miskin, politik dan etnik minoriti, kumpulan buruh, dan identiti LGBT. Media ini menyebarkan pandangan terpinggir, seperti yang didengar dalam program berita progresif Democracy Now!, dan mewujudkan komuniti identiti, seperti yang dilihat sebagai contoh dalam It Gets Better Project yang dicipta di YouTube sebagai tindak balas kepada peningkatan kes bunuh diri remaja pada masa ia dicipta. 
Media alternatif mencabar kepercayaan dan nilai-nilai budaya yang dominan dan telah digambarkan sebagai "kontra hegemonik" oleh penganut teori hegemoni budaya Antonio Gramsci . Walau bagaimanapun, memandangkan definisi media alternatif sebagai semata-mata menentang arus perdana membataskan, beberapa pendekatan untuk kajian media alternatif juga menangani persoalan bagaimana dan di mana media-media ini dicipta, serta hubungan dinamik antara media dan peserta yang mencipta dan menggunakannya.
Araux

Araux merupakan sebuah komun di jabatan Pyrénées-Atlantiques di barat-daya Perancis.
Pertubuhan Demokratik Nasionalis Bersatu

Pilihan raya perundangan Filipina 1987

Gabungan  Lakas ng Bayan yang terdiri daripada PDP-LABAN, Lakas Negara, UNIDO, Parti Liberal-Salonga Wing, Kesatuan Kebangsaan Demokrat Kristian-Demokrat Islam Amerika Syarikat, Parti Sosialis Demokratik Filipina, BANDILA dan Pinaghiusa.

Krisis 1988

PDP-LABAN dibahagikan kepada Pimentel dan Cojuangco Wings. Negara Lakas yang diketuai oleh Ramon Mitra dan PDP-LABAN-Cojuangco Wing bergabung untuk mencari parti baru yang akan menyokong program Cory Laban ng Demokratik Filipina atau LDP. Oleh itu, penggoncang anti-Aquino menjadi kekeliruan.

Pilihan raya kebangsaan 2016

Selepas 29 tahun, UNIDO kembali ke adegan politik Filipina sebagai kumpulan senarai parti yang diiktiraf yang akan mengambil bahagian dalam pilihan raya nasional 2016.
Mukim Bukit Merbau

Pentadbiran

Mukim Bukit Merbau merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Puteh.
Sawah Luhur

Poskod

Poskod yang digunakan di Sawah Luhur adalah 42191. Terdapat 11 buah desa di dalam daerah kecamatan Kasemen.
Tentera Laut Imperial Jepun

Panglima

Pemerintah Tentera Laut Imperial Jepun sewaktu serangan ke atas Pearl Harbor:
Cadasari

Poskod

Poskod yang digunakan di Cadasari adalah 42251. Terdapat 11 buah desa di dalam daerah kecamatan Cadasari.
Stravaj

Stravaj merupakan sebuah munisipaliti di Daerah Librazhd, Elbasan County, timur Albania.
Kampung Tebuk

Poskod

Poskod yang digunakan di Kampung Tebuk, Simpang Ampat, Perlis adalah 02700.
Sekolah Menengah Kebangsaan Ken Hwa

Sejarah

Sejarah penubuhan SM Ken Hwa bermula pada 23hb Julai 1965 yang pada ketika itu, daerah Keningau tidak mempunyai sekolah menengah yang menawarkan mata pelajaran Bahasa Cina untuk murid-murid lepasan Sekolah Rendah Cina. Mereka yang telah tamat pengajian di Sekolah Rendah Cina tidak dapat melanjutkan pelajaran ke peringkat sekolah menengah kerana sekolah yang menawarkan subjek Bahasa Cina berada jauh dari Keningau. Malahan, kebanyakan ibu bapa pada ketika itu berada dalam kehidupan yang susah dan menghadapi masalah kekangan hidup. Justeru, satu mesyuarat khas telah diadakan di Dewan Sekolah Rendah Jenis Kebangsaan Cina (SJKC) Yuk Yin yang dianjurkan oleh Sabah Chinese Association. Mesyuarat tersebut telah dihadiri oleh para pemimpin masyarakat setempatm, para dermawan dan sukarelawan. Mesyuarat tersebut telah sebulat suara bersetuju untuk menubuhkan sebuah sekolah menengah aliran Bahasa Cina di daerah Keningau. Sehubungan itu, pada 21hb Mac 1967, sebuah jawatankuasa pengelola telah ditubuhkan yang dipengerusikan oleh En. Chow Shian Zhon manakala Datuk Lee Sen dilantik sebagai sebagai pegawai khas bersama 11 orang jawatankuasa pengelola. Jawatankuasa tersebut akhirnya telah bersependapat untuk mendirikan sebuah sekolah menengah yang dinamakan Sekolah Menengah Ken Hwa. Jawatankuasa tersebut telah mengambil inisiatif untuk mewujudkan 2 buah bilik darjah melibatkan pelajar Tingkatan 1 dan 2 sebagai langkah permulaan.
Penubuhan sebuah sekolah menengah bantuan kerajaan aliran Cina di Keningau sememangnya menghadapai pelbagai kekangan dan cabaran. Walau bagaimanapun, kesungguhan dan komitmen yang jitu ditunjukkan oleh Datuk Lee Sen dengan kerjasama para sukarelawan akhirnya membuahkan hasil. Jawatankuasa tersebut telah berusaha dengan mengutuskan surat rasmi melalui Pemangku Ketua Menteri Sabah kepada Kementerian Pelajaran Pusat dan Jabatan Pelajaran Sabah bagi memberikan penjelasan tentang situasi kesulitan dalam kalangan masyarakat setempat akibat ketiadaan sebuah sekolah menengah aliran Cina. Justeru, pada 18hb November 1967, pihak Kementerian Pelajaran akhirnya memberi kelulusan untuk pembinaan Sekolah Menengah Aliran Cina di Keningau. Lembaga Pengurusan Sekolah yang pertama telah berjaya ditubuhkan yang dipengerusikan oleh Datuk Lee Sen pada 3hb Disember 1967. Sekolah tersebut telah didaftarkan dengan rasminya sebagai Sekolah Menengah Aliran Cina bantuan kerajaan pada 8hb Disember 1967

Logo

Pada logo SM Ken Hwa, terdapat sekuntum bunga orkid yang mekar pada suatu latar belakang yang berwarna biru muda. Orkid ini berasal dari negeri Sabah dan tumbuh di kawasan-kawasan yang bersuasana nyaman, bersih dan tenteram. Warna putihnya melambangkan kesucian, keikhlasan dan kesungguhan untuk memperolehi ilmu pengetahuan. Bunga orkid ini mencerminkan tujuan pendidikan adalah untuk mengembangkan potensi-potensi yang ada pada seorang kanak-kanak dalam persekitaran yang aman-damai,harmonis dan berdisiplin. Warna latar belakang biru muda itu menggambarkan kualiti-kualiti keharmonian, kekitaan dan perpaduan iaitu unsur-unsur yang perlu dalam komuniti yang pelbagai keturunan, kebudayaan dan kepercayaan.
Tugu Yonaguni

Tugu Yonaguni (Bahasa Jepun: 与那国島海底地形 Yonaguni-jima Kaitei Chikei), juga dikenali sebagai Peninggalan Bawah Laut Yonaguni (与那国（島）海底遺跡 Yonaguni(-jima) Kaitei Iseki) ialah struktur batuan terbenam di seberang pesisiran pantai Yonaguni, iaitu kawasan paling selatan Kepulauan Ryukyu di Jepun. Ahli geologi marin Masaaki Kimura mendakwa bahawa struktur ini merupakan monolith buatan manusia. Terdapat berbagai-bagai kontroversi tentang tempat ini, dan masih tidak diketahui sama ada tempat ini merupakan hasil semula jadi atau buatan manusia.
Laut di seberang Yonaguni merupakan kawasan penyelaman yang terkenal pada musim sejuk disebabkan oleh bilangan ikan yu Sphyrnidae yang banyak. Struktur ini telahpun menjadi tempat terkenal untuk penyelam walaupun terdapat arus yang kuat. Tugu ini diperbuat daripada batu pasir dan batu lumpur sederhana dan sangat halus daripada Kumpulan Yaeyama Miocene Bawahan yang dipercayai telah diletak kira-kira 20 juta tahun dahulu. Ciri utamanya ialah struktur segi empat tepat yang berukuran 150 m x 40 m dan mempunyai ketinggian sekitar 27 m, dengan hujung atasnya di 5m bawah paras laut.
Beberapa orang yang mengkaji struktur ini, seperti ahli geologi Robert Schoch dari Universiti Boston, menyatakan bahawa terdapat kemungkinan tinggi tempat ini ialah struktur semula jadi, yang mungkin diguna dan diubah manusia pada masa silam. Patrick D. Nunn, seorang profesor geosains laut dari Universiti Pasifik Selatan, mengkaji struktur ini secara mendalam dan mencatatkan bahawa struktur bawah air ini berterusan ke tebing slat Sanninudai di atas, dan slat ini "telah terhasil hanya daripada proses semula jadi", dan membuat kesimpulan tentang struktur bawah laut ini: "Tiada dalil untuk mengatakan bahawa struktur ini buatan manusia". Permukaan selari yang rata, hujung tajam dan sudut 90 darjah pada struktur ini membuatkan beberapa orang membuat kesimpulan bahawa ciri-ciri ini terhasil daripada perbuatan manusia. Bukti lain yang dikemukan oleh orang yang menyokong asal-usul buatan termasuk 2 lubang bulat pada hujung ciri Kolam Segi Tiga dan deretan lurus lubang-lubang lebih kecil yang ditafsirkan sebagai percubaan pemisahan sebahagian batu yang terbiar seperti yang dijumpai di kuari kuno.
Nasi Lemak Antarabangsa

1970-an

Pada tahun 1973, Puan Normi Tandoh, pengasas perniagaan Nasi Lemak Antarabangsa mengambil langkah memulakan perniagaan nasi lemak di Kampung Baru yang ketika itu merupakan kawasan perumahan orang Melayu. Bermula dengan menanak beberapa kilogram beras, perniagaannya terus berkembang dari setahun ke setahun.

1980-an

Dari menanak kira-kiri 5 kilogram beras sehari pada awal 70-an, Puan Normi perlu memasak sehingga 50 kilogram beras sehari untuk memenuhi permintaan pelanggan yang semakin mengenali kedainya. Keenakan nasi lemak Puan Normi terus mendapat sambutan masyarakat pelbagai kaum yang membuka hati ibu kepada enam anak itu untuk menamakan gerainya Nasi Lemak Antarabangsa. Nama itu dipilih bagi menghargai seorang juruterbang MAS ketika itu yang gemar membeli nasi lemak tersebut untuk dibawa ke luar negara setiap kali dia bertugas.

1990-an

Keenakan nasi lemak Normi mula mendapat perhatian media apabila Harian Metro menjadi akhbar pertama menulis mengenai kehebatan Nasi Lemak Antarabangsa. Sejak itu, nama Nasi Lemak Antarabangsa bukan saja terus tersebar menerusi buah mulut orang ramai tetapi juga menerusi liputan media cetak dan eletronik.
Tahun 1990-an juga menyaksikan perubahan drastik dalam waktu perniagaan Puan Normi. Sejak memulakan perniagaaan pada tahun 1973, beliau mula berniaga dari pukul 6 pagi hingga sebelum tengahari. Tetapi atas permintaan para pelanggannya, pada bulan Ramadhan 1994, beliau telah mengubah waktu perniagaan dari 6 petang sehingga 10 malam yang kemudiannya dilanjutkan ke pukul 11 pagi keesokan harinya.

Alaf baru 2000

Alaf baru membawa banyak pembaharuan kepada perniagaaan Puan Normi. Namun abad ke-21 itu bermula dengan kemerosotan perniagaannya berikutan pembukaan Putrajaya sebagai pusat pentadbiran kerajaan menyebabkan ramai kakitangan kerajaan tidak lagi datang ke gerainya.
Namun lapan tahun memasuki alaf baru, beliau menyaksikan sendiri sesuatu yang tidak pernah diimpikannya, pembukaan sebuah restoran Nasi Lemak Antarabangsa berkonsepkan kafe. Tarikh bersejarah, 22 Disember 2008, restoran sulung Nasi Lemak Antarabangsa yang terletak di Danau Kota dirasmikan oleh Yang Berhormat Datuk Noh bin Omar, Menteri Pembangunan Usahawan dan Koperasi.

Menu lain

Nasi Lemak Antarabangsa juga menyediakan menu masakan lain, seperti:-

Di sebalik tabir

Pengasas, Puan. Normi Tandoh Haji Mazlan and Co. Encik. Saiful Azli Sufian Encik. Hafez from OK Traders Encik. Ameer Khan from Capital Magna Shaha Corporation Management & team Shaha Resources Sdn. Bhd.
Konsep dan komunikasi Mr. Kamarul Baharin Hj Khalid Encik. Zul Fadzli Encik. Khirzeri Ahmad Encik. Hasnan Hamzah Encik. George Miranda Red Snaper Sdn. Bhd.
Kegemilangan Friedrich

Kegemilangan Friedrich atau Penghormatan Friedrich (Latin: Gloria Frederici atau Frederici Honores) merupakan buruj yang direka oleh Johann Bode pada 1787 bagi menghormati Friedrich Agung, raja Prusia yang telah mangkat pada tahun sebelumnya. Ia terletak di kawasan antara Cepheus, Puteri Teratai (Andromeda), Ratu Kerusi (Cassiopeia) dan Undan (Cygnus). Buruj Kegemilangan Friedrich terdiri daripada ι, κ, λ, ο dan ψ Andromedae. Buruj ini kini tidak lagi digunakan.
Lemahmekar

Poskod

Poskod yang digunakan di Lemahmekar adalah 45212. Terdapat buah desa di dalam daerah kecamatan Indramayu.
Roshan Pura alias Dichaon Khurd

Demografik 2001

Menurut bancian India pada tahun 2001, Roshan Pura alias Dichaon Khurd memiliki bilangan penduduk seramai 38,580. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Roshan Pura alias Dichaon Khurd memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 59% lelaki dan 41% wanita mampu membaca. 15% dari populasi berusia di bawah 6 tahun. (2001)
Monreal, Jerman

Monreal merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Cipinang, Beber

Poskod

Poskod yang digunakan di Cipinang adalah 45172. Terdapat 10 buah desa di dalam daerah kecamatan Beber.
Gordexola

Gordexola merupakan sebuah kawasan perbandaran di Sepanyol di Biscay, di komuniti autonomi Basque.
Sukarasa, Samarang

Poskod

Poskod yang digunakan di Sukarasa adalah 44161. Terdapat buah desa di dalam daerah kecamatan Samarang.
Aliran Hammersmith & City

Sejarah

Sebelum tahun 1988, sebenarnya perkhidmatan aliran Hammersmith & City ialah sebahagian asal cabang perkhidmatan aliran Metropolitan. Pada waktu itu bagaimanapun, cabang ini tidak ditunjukkan dalam perkhidmatan aliran Metropolitan yang utama iaitu dari Baker Street ke Amersham dan Wembley.
Nama Hammersmith & City diambil dari Hammersmith and City Railway (H&CR) yang merupakan landasan kereta api bawah syarikat ini. Landasan itu yang sepanjang 5 km (3.1 bt), dibuka pada tahn 1864, dan dibina serta berada bawah pengurusan Metropolitan and Great Western Railways sehingga tahun 1868. Perkhidmatan ini dimulakan pada 30 Julai 1990.

Peta

Peta aliran Hammersmith & City sebelum stesen baru Wood Lane dibuka dan sebelum stesen Shepherd's Bush (Hammersmith & City) dinamakan menjadi Shepherd's Bush Market.

Perubahan pada Disember 2009

Apabila perkhidmatan aliran Circle dipanjangkan dari Edgware Road ke Hammersmith, gangguan perkhidmatan dalam aliran Circle itu sendiri dapat dikurangkan. Walau bagaimanapun, aliran Hammersmith & City masih lagi dikekalkan. Kebaikan pelaksanaan langkah sebegini dapat dilihat dari segi kekerapan perkhidmatan kereta api dari Hammersmith ke Edgware Road. Waktu antara dua buah kereta api di landasan itu dikurangkan dari tujuh minit hingga empat minit sahaja. Kekerapan perkhidmatan kereta api kini ialah sebanyak 12 kali sejam di stesen terbabit, berbanding sebelumnya iaitu hanya enam kali sejam.

Depoh

Depoh Hammersmith yang terletak berhampiran stesen Hammersmith, hanya mampu melakukan pembaikan ringan. Pembaikan-pembaikan lain dilakukan di depoh Neasden.
Gurun Australia

Gurun Australia meliputi 1,371,000 kilometer persegi (529,000 bt²), atau 18% daripada tanah besar Australia. Walau bagaimanapun, kira-kira 35% daripada benua Australia menerima begitu sedikit hujan yang menyebabkan ia secara semulajadi menjadi gurun. Padang pasir di Australia kebanyakannya tersebar di seluruh dataran barat dan dataran rendah pedalaman di benua itu.
Mengikut piawaian antarabangsa, padang pasir Australia menerima kadar hujan yang agak tinggi.  Tiada stesen cuaca yang terletak di rantau yang kering mencatatkan kurang daripada 100 mm hujan purata tahunan. Padang pasir Australia, terutama di kawasan pedalaman, tidak mempunyai hujan musim panas yang ketara.
Gurun tidak semestinya sepenuhnya tanpa tumbuhan, tetapi mempunyai kawasan besar di mana tumbuhan sangat terhad.

Gurun Victoria Besar

Padang Pasir Great Victoria terletak di Australia Barat dan Australia Selatan. Ia melebihi 800 kilometre (500 mi) dan meliputi kawasan 348,750 kilometer persegi (134,650 bt²).

Gurun Gibson

Gurun Gibson terletak di tengah Australia Barat. Gurun ini kira-kira 156,000 kilometer persegi (60,000 bt²) besar. Kebanyakan penduduk di kawasan ini adalah Orang Asli Australia.

Isu iklim

Iklim Australia kebanyakannya ditentukan oleh udara junam dan panas di jalur tekanan subtropika. Keadaan kering dikaitkan dengan Ayunan Selatan El Niño di Australia. Tumbuhan di kawasan gersang bergantung terutamanya kepada jenis tanah.
Kawasan luas dilindungi oleh bukit pasir longitud. Empat puluh peratus daripada Australia dilindungi oleh bukit pasir. Australia Tengah sangat kering, rata-rata 150 mm hujan setiap tahun.

Masalah ekologi

Banyak spesies dikenal telah menjejaskan fauna dan flora kawasan padang pasir Australia. Unta liar Australia menjejaskan tumbuh-tumbuhan asli. Ini sebahagiannya kerana tumbuh-tumbuhan padang pasir Australia berkembang tanpa sebarang herbivor utama. Akses yang tidak terkawal ke kawasan yang lebih sensitif oleh kenderaan pacuan empat roda juga merupakan salah satu masalahnya.
Martinroda, Ilm-Kreis

Martinroda merupakan sebuah kawasan perbandaran terletak di daerah Ilm-Kreis, Thüringen, Jerman.
Busenwurth

Busenwurth merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Surau Al- Kauthar, Jalan Wangsa Melawati 4

Latar belakang

Surau Al- Kauthar terletak di kedudukan Latitud 3°12'08.3" Utara 101°44'50.6" Timur. Arah kiblatnya adalah pada 292 darjah, 36minit, 28 saat.
Pilihan raya umum Indonesia 2019

Latar belakang

Pilihan raya di Indonesia sebelum ini diadakan secara berasingan, dengan undang-undang pemilihan 2008 yang menetapkan pemilihan presiden dan legislatif diadakan sekurang-kurangnya tiga bulan selain satu sama lain. Berikutan tuntutan Mahkamah Perlembagaan 2013, bagaimanapun, ia memutuskan bahawa pilihan raya 2019—yang akan menjadi pilihan raya perundangan ke-12 dan pilihan raya presiden ke-4—akan diadakan serentak. Tujuan yang dinyatakan dalam pilihan raya secara serentak adalah untuk mengurangkan kos yang berkaitan dan meminimumkan politik transaksi, di samping meningkatkan jumlah pemilih pengundi.
Dalam pilihan raya presiden 2014, gabenor Jakarta Joko Widodo mengalahkan bekas jeneral Prabowo Subianto untuk menjadi Presiden Indonesia ke-7. Walaupun pada awalnya mempunyai kerajaan minoriti, Jokowi kemudian berjaya mendapatkan sokongan Golkar dan Parti Pembangunan Bersatu, yang memberikannya kawalan kepada badan perundangan. Dalam pilihan raya perundangan pada tahun yang sama, bekas parti pembangkang PDI-P berjaya mendapatkan bahagian terbesar dalam DPR, menjelang Golkar dan Gerindra.
Walaupun merancang untuk memperkenalkan pengundian elektronik, DPR pada Mac 2017 mengumumkan ia tidak akan mandat pengundian pada pilihan raya 2019 kerana bimbang berlakunya penggodaman dan kerana kurangnya liputan internet seluruh negara. Pada 7 April 2017, Suruhanjaya Pilihan Raya (KPU), Agensi Penyeliaan Pilihan Raya (Bawaslu) dan Kementerian Dalam Negeri mengadakan pertemuan dengan jawatankuasa khas Majlis Perwakilan Rakyat untuk membincangkan undang-undang draf mengenai pilihan raya 2019. Pengerusi jawatankuasa khas Dewan yang membincangkan rang undang-undang, Lukman Edy, mengumumkan pada 25 April 2017 pada hari Rabu, 17 April 2019, telah disepakati sebagai tarikh pemilihan.
Penamaan calon untuk perundangan kebangsaan dan serantau serta calon presiden dan naib presiden siap pada September 2018. Tempoh kempen adalah dari 13 Oktober 2018 hingga 13 April 2019 diikuti dengan keheningan tiga hari pemilihan sebelum hari mengundi pada 17 April. Keputusan akhir akan diumumkan pada 22 Mei. Perasmian presiden dan naib presiden dijadualkan pada hari Ahad, 20 Oktober 2019.

Belanjawan

Anggaran Rp 24,9 trilion (AS$ 1,7 bilion) diperuntukkan untuk pilihan raya - 3 peratus lebih tinggi dari anggaran yang digunakan dalam pilihan raya 2014. Ini termasuk perbelanjaan untuk "menjaga pemilihan daripada rampasan". KPU menganggarkan keperluan pembiayaan Rp 16,8 trilion pada Disember 2017, kemudian mengubahnya menjadi Rp 15 trilion untuk pilihan raya satu pentas, dan akhirnya mengemukakan permintaan pembiayaan Rp 18.1 trilion, di atas Rp 8.6 trilion diminta oleh Bawaslu, pada September 2018. Pegawai di tempat mengundi dibayar Rp 500.000 (sekitar USD 35) masing-masing.
Kampung Alor Merah

Poskod

Poskod yang digunakan di Kampung Alor Merah, Arau, Perlis adalah 02600.
Makedonia Utara

Perselisihan nama antara Athena dan Skopje

Pertelingkahan ini akhirnya diselesaikan dengan penandatanganan Perjanjian Prespa antara kedua-dua negara pada 17 Jun 2018; hal ini menggiatkan penamaan semula negara "Republik Bekas Yugoslavia Makedonia" kepada "Republik Makedonia Utara" lapan tahun kemudian.

Politik

Republik Makedonia Utara memerintah di bawah suatu sistem parlimen yang di mana pemerintahannya terdiri dari pemerikatan partai-partai dalam suatu parlimen ekadewan (Собрание, Sobranie) dan sebuah badan kehakiman bebas yang dilengkapi sebuah mahkamah perlembagaan. Parlimen Makedonia Utara terdiri dari 120 anggota yang dilantik setiap 4 tahun sekali. Presiden memegang peranan yang cukup besar dan penting dalam pemerintah Republik sebagai Panglima Angakatan Bersenjata Makedonia serta Jawatankuasa Keselamatan Makedonia Utara. Presiden Republik dipilih setiap 5 tahun sekali dan dapat menjawat sebanyak 2 kali dalam satu-satu masa.
Pemaktuban undang-undang baru pada tahun 2005 menyebabkan pemerintah setempat dibahagi dan diagihkan kepada 78 daerah. Ibu kota Skopje sendiri terdiri dari 10 daerah administratif yang digabung dalam sebuah daerah bernama "Skopje Raya". Daerah administratif di Makedonia mengontrol pemerintahannya sendiri-sendiri. Beberapa daerah administratif berkerjasama dalam berbagai-bahai bidang. Partai-partai politik di Makedonia Utara kebanyakannya wujud berdasarkan asal etnik - terutamanya antara bangsa etnik Makedonia yang majoriti dan bangsa Albania yang minoriti. Isu ketidaksetimbangan kekuasaan kedua-dua etnik ini membawa kepada konflik sivil tahun 2001, dan perselisihan ini diselesaikan dengan Persetujuan Ohrid pada tahun 2004 yang memperuntukkan perwakilan politik lebih kepada etnik bangsa Albania. Pada tahun 2004, Parlimen Makedonia memberikan autonomi yang lebih besar pada daerah-daerah berpendudukan etnik Albania yang besar.
Fotometri (optik)

Fotometri ialah sains pengukuran cahaya, iaitu dari segi kecerahan yang dicerap oleh mata manusia. Ini berlainan dengan radiometri, iaitu sains pengukuran cahaya dari segi kuasa mutlak.

Fotometri dan mata

Kepekaan mata manusia tidaklah sama bagi semua panjang gelombang dalam cahaya tampak. Fotometri cuba untuk mengambil kira ciri ini dengan memberi pemberat kepada setiap panjang gelombang ini dengan satu faktor yang mewakili kepekaan mata terhadap panjang gelombang tersebut.
Tindak balas mata terhadap cahaya sebagai fungsi panjang gelombang ditunjukkan dalam fungsi kekilauan. Mata mempunyai tindak balas yang berbeza sebagai fungsi panjang gelombang apabila ia menyesuaikan diri dalam keadaan terang (penglihatan fotopik) dan dalam keadaan gelap (penglihatan skotopik). Fotometri adalah berdasarkan tindak balas fotopik mata, dan oleh itu pengukuraan fotometri tidak akan menjelaskan dengan tepatnya sekiranya kecerahan sumber yang dicerap adalah di bawah keadaan pencahayaan yang malap.
Tirukalukundram

Demografik 2001

Menurut bancian India pada tahun 2001, Tirukalukundram memiliki bilangan penduduk seramai 23,677. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Tirukalukundram memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)